Diari Oficial de la Generalitat Valenciana


Sumari del DOGV 3511, del 07-06-1999 (1999/4897)

RESOLUCIÓ de 26 d'abril de 1999, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/4897


Data del document
:   26-04-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * Orihuela
    * cultura regional
    * propietat mobiliària
    * tractor

RESOLUCIÓ de 26 d'abril de 1999, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana. [1999/X4897]
  
Examinat el procediment iniciat d'ofici per la direcció del Centre de Formació i Inserció Professional d'Orihuela per a l'alienació per concert directe de béns mobles integrants del patrimoni de la Generalitat Valenciana, indicats en l'annex, s'han observat els fets que hi ha a continuació:
  
Primer
  
Segons el tècnic valorador designat en el procediment hi ha al Centre FIP d'Orihuela una sèrie de vehicles de motor i accessoris d'impossible aprofitament per als fins formatius a què es destinaven, atés el seu grau d'obsolescència, i el valor en conjunt dels quals no excedeix de 500.000 pessetes.
  
Segon
  
S'ha donat compte a la Direcció General de Tributs i Patrimoni de la valoració practicada.
  
Tercer
  
Consta en l'expedient administratiu la comunicació de la voluntat d'alienació a tres industrials dedicats a la compravenda de béns i productes usats, o activitats semblants.
  
Quart
  
Examinades les ofertes presentades pels industrials, el Servei de Programació i Coordinació de Formació Professional Ocupacional proposa l'adjudicació a l'empresa Francisco Pozo Sanmartín, per un import de deu mil pessetes (10.000 PTA), per ser aquest el millor i únic preu.
  
La valoració jurídica dels fets exposats és la següent:
  
Primer
  
És d'aplicació l'article 55 de la Llei de Patrimoni de la Generalitat Valenciana, en la redacció que en fa la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, i s'han complit els tràmits que estableix el Decret 193/1989, de 22 de desembre, del Consell de la Generalitat Valenciana, pel qual es regula el procediment d'alienació de béns mobles, propietat de la Generalitat Valenciana (DOGV de 15 de gener de 1990).
  
Segon
  
L'alienació dels béns a títol onerós en comportarà la desafectació per aplicació d'allò que s'ha disposat en la Llei de Patrimoni ja esmentada.
  
D'acord amb tot l'anterior, tot exercint les facultats atorgades per l'article 35 de la Llei 5/1983, de 30 de desembre, de Govern Valencià, i en virtut de la delegació conferida pel conseller d'Ocupació, Indústria i Comerç al secretari general per mitjà de la Resolució de 10 de juliol de 1997 (DOGV núm. 3.043, de 25 de juliol de 1997), resolc:
  
Primer
  
Desafectar els béns a què es refereix esta resolució del servei públic al qual s'hi destinaven, i que s'indiquen en l'annex.
  
Segon
  
Adjudicar a l'empresa Francisco Pozo Sanmartín els béns mobles que inclou la relació annexa, d'acord amb l'oferta presentada per l'esmentada empresa, per un import total de deu mil pessetes (10.000 PTA).
  
La present resolució posa fi a la via administrativa i contra esta pot interposar-se potestativament un recurs de reposició davant del conseller d'Ocupació, Indústria i Comerç, en el termini d'un mes comptat des de l'endemà de la notificació, o impugnar-se directament davant de l'ordre jurisdiccional mitjançant la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos comptats a partir de l'endemà de la notificació, de conformitat amb allò que s'ha establit en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.
  
València, 26 d'abril de 1999.- El secretari general: José Antonio Manteca Pérez.
  
Annex
  
Valoració dels vehicles de motor i accessoris que a continuació es llisten per a l'alienació i posterior baixa d'inventari del centre FIP d'Orihuela, realitzada pel Sr. José María Díaz-Pavón y Buitrago, director del Centre FIP d'Orihuela, per un total de 10.000 pessetes:
  
 NÚM. INVENTARI
  
 CENTRE FIP DENOMINACIÓ MARCA
  
 1432 TRACTOR (matrícula M-5096) EBRO SUPER 55
  
 1433 PLANTADORA DE PANÍS
  
 COTÓ (2 seients) SUPER PREFER
  
 1434 CISTERNA FUMIGACIÓ PAMANY
  
 1435 ARADA D'ORELLÓ (4 pales)
  
 1436 ARADA (7 ganivetes de fletxa)
  
 1437 ARADA VINADORA (2 ganivetes dobles)
  
 1438 ARADA ACAVALLONADORA
  
 1439 ARADA (9 puntes)
  
 1440 ARADA CAVADORA (2 rodes i 4 pales)